Asuimme Topolian Koukouli Housessa koko kesäkuun. Talo on oikein viehättävä ja sopiva pariskunnalle. Isäntä Petros tuli sovittuun aikaan meitä vastaan Inohoos-tavernaan, näytti talon ja käytännön asiat, ja lahjoitti hyvää oliiviöljyä, hedelmiä, tomaatteja, viiniä jne. Talo oli tullessamme täydellisen siisti ja hyvin varusteltu. Talon sisäpuoli vastasi hyvin nähtyjä kuvia, joskin oli vieläkin viihtyisämpi. 'Kotona' ollessamme vietimme enimmän aikaa rauhallisella pihalla. Topolia on mukavan pieni kylä, mutta silti siellä on kaikki tarpeellinen: ruokakauppa, kaksi tavernaa ja leipomo. Muutaman kilometrin päästä Kaloudianasta saakin sitten kaiken muun tarvittavan ja siellä on mm. apteekki.